  Удмуртилэн тӧроезлэн но кивалтэтлэн пресс-службазы Анжелика Тихонова корреспондент Ижкарын «Удмурт йӧ» («Удмуртский лёд») витетӥ фестиваль улсын «Двенадцать месяцев» выжыкылъя йӧлэсь 12 скульптураос лэсьтӥзы. Со сяна, Галина Кулаковалэсь Олимпи шудонъёсысь зарни медалезлэсь макетсэ быдэстӥзы – со 13-тӥ синпелет луиз, ивортӥз элькун тӧролэн но кивалтэтлэн пресс-службазы. Фестиваль улсын лэсьтэм ужъёсын тодматон сӥё-дано ужрад 6-тӥ тулыспалэ ортчиз. Синпелетъёсты Удмуртиысь, Карелиысь, Чувашиысь, Хабаровск, Томск, Кемерово, Пермь, Москва, Краснодар улосвылъёсысь 24 кибашлыос лэсьтӥзы. Соос куать нунал ӵоже ужазы. Нош оглом куриськонъёссэс Россиысь но матысь кунъёсысь 40 командаос сётӥзы вал. Удмуртилэн тӧроез Александр Бречалов калыкез ужъёсын тодматскыны мерлыко вотэсъёс пыр ӧтиз. «"Гужеме ӧсъёс" яке "Ненег куартолэзь" кулэ ке – лыктэ тыметлэн ярдураз. <…> Фестиваль улсын лэсьтэм одӥгез синпелет выжыкылысь ӧвӧл, легендарной. Со Удмуртилэн нырысетӥез зарни олимпи медалез. Сое 50 ар талэзь азьло – 1972-тӥ арын 6-тӥ тулыспалэ – Саппороын Олимпи шудонъёсын Галина Алексеевна Кулакова утӥз. Сьӧрады чаен термос но телефонъёс кутыны эн вунэтэ – синмаськымон туспуктэмъёс пӧрмозы» Александр Бречалов, Удмуртилэн тӧроез Галина Кулаковалэн олимпи медалезлэсь макетсэ удмурт суредась Анфим Ханыков лэсьтӥз. Солэн ӝуждалаез куинь метр луиз. Нош «Двенадцать месяцев» выжыкылъя кибашлыослэн «Портал», «Нежный май», «Гори, гори ясно!», «В прекрасную пору», «Дверь в лето», «Созвездие стрельца», «Молодая Луна. Селена, сияющее око ночного неба», «Этот милый цветок заменит мне орден», «Летнее солнцестояние», «365 дней, 7/24», «Февраль – Вьюговей», «За подснежниками» нимо ужъёссы пӧрмизы. Соос выжыкыллэсь дыр, солэн циклэн ортчемез, адямилэн интыез сярысь пуштроссэ усьто. Тодэ вайытом, Ижкарын Кылчинъёслэн но архангелъёслэн XI йӧ фестивальзылы йылпумъянъёс лэсьтӥзы. Тегъёс: Удмуртия Ижкар фестиваль Лулчеберет  